

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr. 81.445 din 20.10.2022

**REFERAT DE APROBARE**

**privind modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de**

**interes public local care se desfășoară în anul 2022**

Prin Hotărârea Consiliului Local municipal Târgu Mureş nr. 133 din data de 29.04.2022 s-a aprobat încheierea unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022. Anexa 1 a acestei hotărâri a fost modificată prin HCL 258/2022 (Crt. I pct. 3,4,5 -modificarea datelor de desfășurare) și prin HCL 317/.2022 (Crt.I, pct 1 – modificarea datei de desfășurare).

Asociaţia Studenților maghiari din Târgu Mureș, prin adresa nr. 80.696 din data de 18 octombrie 2022, solicită modificarea perioadei de organizare a evenimentului „Zilele porților deschise universitare – ed a XIX - a ”, respectiv 25 – 27. 11.2022 , iniţial fiind aprobată perioada 02.12.2022 – 04.12.2022 .

Având în vedere cele menționate mai sus, propunem spre aprobare Consiliului local municipal Târgu Mureş, , modificarea Anexei 1 Crt. III pct.4 a Hotărârii Consiliului local municipal Târgu Mureş nr. 133/2022.

**Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil :**

**Direcţiea economică**

**Director ex.**

**Ioan Florin Crăciun**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

Proiect

**(nu produce efecte juridice) \***

**Iniţiator**

**Primar,**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de**

**interes public local care se desfășoară în anul 2022**

***Consiliul local al municipiului Târgu Mureș, întrunit în şedinţă ordinară de lucru,***

**Având în vedere**:

* Referatul de aprobare nr. 81.445 din 20.10.2022, inițiat de Primar prin Direcția Activităţi Social - Culturale, Patrimoniale şi Comerciale privind modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022
* Avizul favorabil al Direcţiei economice
* Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală
* Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* Hotărârea Consiliului local municipal Târgu Mureş nr. 68/14.03.2022 privind rectificarea bugetului Unităţii Administrativ Teritoriale - Municipiul Târgu Mureş pe anul 2022;
* Hotărârea Consiliului local municipal Târgu Mureș nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022, modificat prin HCL 258/2022 și 317/2022.
* art.14, alin. (4) din Legea 273/2006 privind finanțele publice locale, cu modificările și completările ulterioare.

**În temeiul** prevederilor art. 196 alin. (1) din lit. „a” şi ale art. 243 alin.(1) lit. „a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

**Art. I.** Se aprobă modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022, astf

el:

**,, Perioada evenimentului ,, Zilele porților deschise universitare – ed a XIX - a” la Crt.III pct.4 va fi : 25 – 27 noiembrie 2022. “**

**Art. II.** Restul prevederilor din Hotărârea Consiliului Local municipal Târgu Mureş nr. 133 din data de 29.04.2022 modificată prin HCL258 și HCL 317/2022 rămân neschimbate.

**Art. III.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social - Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

**Art. IV.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. V.** Prezenta hotărâre se comunică:

* Direcției Activităţi Social - Culturale Patrimoniale şi Comerciale – Serviciul Activităţi Culturale, Sportive, de Tineret şi Locativ,
* Direcției Economice

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ